
Bestuurders moet dikwels dié wat saam met of onder hulle werk motiveer en hulle begeerte na sukses sti​mu​leer ten einde die beste resultate in die werkplek te bereik.

Arnold Mol kyk in Maak wenners van jou mense nuut na verskeie bestuurstyle en bespreek werklike kwes​​​sies waar​mee maatskappye te kampe het. Die skrywer wys met praktiese voorbeelde hoe bestuur​ders uit elke denkbare industrie hulle werknemers in wen​ners verander het en gee raad oor hoe om ’n wen​kul​tuur in die werkplek te vestig. Hy gee ook voor​beelde van bestuurders wat nie suksesvol was nie sodat le​sers uit hulle foute kan leer.
Die praktiese raad en voorbeelde van hoe om elkedagse bestuurs​​uit​da​g​ings aan te pak, sal Maak wenners van jou mense onontbeerlik maak vir be​stuur​ders wat daarna streef om hulle werknemers te motiveer om voortreflikheid na te jaag. 
Spesifikasies:

Kort kopie


Arnold Mol kyk in Maak wenners van jou mense nuut na verskeie bestuurstyle en bespreek werklike kwes​​​sies waar​mee maatskappye te kampe het. Praktiese raad en voorbeelde van hoe om elkedagse bestuurs​​uit​da​g​ings aan te pak, sorg dat hierdie boek onontbeerlik is in bestuurders se strewe om hulle werknemers te motiveer om voortreflikheid te bereik. 
Oor die outeur


Dr. Arnold Mol is ’n gekwalifiseerde bedryfsielkundige; praktiseer as bestuurskonsultant; het ’n roeping as openbare spreker en het ’n passie om die Bybel te bestudeer. Hy het talle boeke die lig laat sien oor onderwerpe soos bestuur, motivering, konflikhantering, ouerskap en die huwelik. Sy grootste liefde is egter om God se Woord aan ander uit te lê. Hy het al vanaf vele kansels in talle kerkgenootskappe gepraat, maar hy beskou homself as ’n leermeester en nie as ’n prediker nie. Hy het die gawe om Bybelse waarhede op ’n praktiese en toepaslike wyse te verduidelik. Hy en sy vrou, Joy, woon in Pretoria. Hulle het drie volwasse kinders en ook kleinkinders.

Unieke verkooppunte

· Arnold Mol het meer as 40 jaar se ondervinding as bestuurskonsultant.

· Arnold het meer as 900 opleidingskursusse vir bestuurders aangebied in die handel-, nywerheids- en landbousektore, beide plaaslik en internasionaal.

· Ook beskikbaar in Engels onder die titel Creating Winners in the Workplace.

Ander boeke deur die outeur

· Jy kan word wat jy is

